In nomine Domini, Amen. Anno Incarnationis eiusdem millesimo trecentesiuo decimo-nono, die Martis in crastino festi beatæ Matthiæ Apostoli; Nos Guido de Salmasia humilis Prior Tisiaci ex vna parte,  Milo de Marmellis Domicellus ex altera, omnibus notum facimus, quòd cùm lis esset inter nos Priorem  Milonem, de bonis quæ li Quinquenas in iustitia de Marmellis ipsius Milonis tempore mortis suæ possidebat, quæ ego Milo dicebam esse mea, pro eo quòd idem Quinquenas morte criminali succubuerat, inter nos pro bono pacis in hunc modum concordatum est,  ordinatum. Quòd omnia bona mobilia  immobilia in Iustitia dicti Milonis existentia, quæ fuerunt ipsius Quinquenas, dicto Miloni perpetuò remanebunt,  de ipsis suam faciet voluntatem. Si verò contingeret aliquem hominem ipsius Milonis mori morte criminali, omnia bona ipsius morte criminali mortui in Iustitia dicti Prioris existentia Priori Tisiaci pro tempore existenti remanebunt perpetuò quæcunque sint, vel fuerint,  de ipsis suam faciet omnimodrm voluntatem. Promittentes per iuramenta nostra super sacra Euangelia corporaliter data,  sub obligatione omnium bonorum hæredum,  successorum nostrorum concordiam  ordinationem nostram in perpetuum tenere firmiter  immobiliter obseruare,  contra non venire, nec contrauenienti consentire aliqua consuetudine generali, vel speciali in contrarium faciente, non obstante. Renunciamus autem omnibus iis  singulis quæ contra præsentes litteras, vel ipsarum tenorem dici possent, vel opponi,  præcipuè iuri dicenti generalem renunciationem non valere. Volentes nos compelli ad præmissa, quasi ex re adiudicata per Curiam Domini Ducis Burgundiæ, nos  nostros hæredes ac successores eius iurisdictioni supponendo. In cuius rei testimonium sigillum dictæ Curiæ litteris præsentibus rogauimus  obtinuimus apponi. Actum in præsentia Andreæ Remondi de Monte-regali Clerici dictæ Curiæ iurati, Ioannis Picardi de Santigny, Iacobi Torti,  Milonis de Anceio testium ad præmissa vocatorum anno  die prædictis.